b'\n_START_ARTICLE_\nSamatata\n_START_SECTION_\nIstorija\n_START_PARAGRAPH_\nValstyb\xc4\x97 atsirado palyginus v\xc4\x97lai ir buvo labiausiai nutolusi nuo vis\xc5\xb3 ind\xc5\xb3 kult\xc5\xabros centr\xc5\xb3. Manoma, kad ji gal\xc4\x97jo susiformuoji jau po Maurij\xc5\xb3 imperijos, ma\xc5\xbedaug IV a. pr. m. e. Ji pradedama da\xc5\xbeniau min\xc4\x97ti tik IV a. Ptolem\xc4\x97jus j\xc4\x85 vadino Sounangoura, o kin\xc5\xb3 vienuolis Xuanzangas, lank\xc4\x99sis \xc4\x8dia VII a. prad\xc5\xbeioje - San-mo-tata._NEWLINE_VII a. II pus\xc4\x97je minimas karalius Rad\xc5\xbeabhata. Laikoma, kad jis priklaus\xc4\x97 Khadga dinastijai (VII-VIII a.), kuri vald\xc4\x97 i\xc5\xa1 sostin\xc4\x97s Karmmanta-Vasaka (manoma, kad netoli dabartinio miesto Barkanta). Khadga VIII a. pakeit\xc4\x97 Deva dinastija su sostine Devaparvata (dabartin\xc4\x97 Mainamati archeologin\xc4\x97 vietov\xc4\x97). Devai i\xc5\xa1laik\xc4\x97 nepriklausomyb\xc4\x99 nuo stipr\xc4\x97jan\xc4\x8di\xc5\xb3 Pal\xc5\xb3 vakaruose ir vald\xc4\x97 didel\xc4\x99 dal\xc4\xaf ryt\xc5\xb3 Bengalijos._NEWLINE_X-XI a. Samatat\xc4\x85 u\xc5\xbevald\xc4\x97 svetim\xc5\xa1al\xc4\x97 \xc4\x8candr\xc5\xb3 dinastija i\xc5\xa1 Harikelos karalyst\xc4\x97s. Tai pabaig\xc4\x97 nepriklausom\xc4\x85 Samatatos egzistencij\xc4\x85. XIII a. Bengalij\xc4\x85 suvienijus Sen\xc5\xb3 dinastijai, ir Harikela buvo sunaikinta.'